Sefydlu polisïau iechyd a diogelwch cywir, Gwasanaethau Governors Cymru
Roedd gan yr ysgol bryderon ynghylch maint neuadd yr ysgol a gwacáu mewn argyfwng, y niferoedd a ganiateir ar gyfer ffair yr ysgol a rheolaethau ynghylch niferoedd diogel o blant ac oedolion mewn man penodol, a hefyd p'un a oedd cynllun ymadael clir ar waith. Roedd yn syndod nad oedd y pethau hyn wedi'u datgan yn glir.
Daeth y Gwasanaeth Tân ac Achub i'r ysgol ond roeddem yn credu bod eu cyngor yn amwys. Yn y diwedd, fe ddaethon ni o hyd i ganllawiau trwy chwilio ar-lein ac fe geision ni reoli mynediad trwy gyfrif i mewn ac allan.
Roedd yn ddefnyddiol gwrando ar gyngor gan ystod o asiantaethau, y Gwasanaeth Tân ac Achub, y tîm cyfreithiol yn yr Awdurdod Lleol ac arbenigwyr eraill. Roedd ein hymchwiliadau ein hunain yn bwysig hefyd wrth gyrraedd datrysiad, ond rydym yn parhau i gredu bod amwysedd yn bodoli sy'n achosi annifyrrwch.
Yr Awdurdod Lleol (ALl) sy'n berchen ar adeiladau a thir ysgolion cymunedol. Y corff llywodraethu neu'r ymddiriedolwyr sy'n berchen ar dir ysgolion sefydledig. O ran ysgolion Gwirfoddol a Gynorthwyir, yr ymddiriedolwyr sy'n berchen ar adeiladau a thir yr ysgol fel arfer, er efallai mai'r Awdurdod Lleol fydd yn berchen ar dir y maes chwarae. Mae Pennod 25 y Canllaw i'r Gyfraith i Lywodraethwyr Ysgolion yn cynnwys pennod ddefnyddiol ar Iechyd a Diogelwch sy'n amlygu'r cyfrifoldebau ar gyfer y gwahanol gategorïau ysgolion.
Rôl llywodraethwr cyswllt
A oes gan eich ysgol bolisi diogelwch clir ynglŷn â gwacáu safleoedd yr ysgol mewn achos o dân a pherygl?
Pa asiantaethau fyddech chi'n ceisio cyngor ganddynt ynglŷn â mater iechyd a diogelwch penodol sy'n effeithio ar eich ysgol?